Prins William praat oor vaderskap | SARIE
Die eerste gesinsfoto buite die hospitaal toe prins George gebore is. FOTO: Gallo Images / Getty Images
Prins William praat oor vaderskap
Die nuwe pa prins William het vir die eerste keer nadat hy en Kate die hospitaal met klein prins George verlaat het, gepraat oor vaderskap
Prins William en sy vrou Kate, die hertogin van Cambridge, het vóór die geboorte gesê hulle wil graag baie betrokke wees met hul eersteling, daarom gaan hulle nie 'n voltydse kinderoppasser vir hom kry nie. En volgens William hou die klein prins hulle alreeds besig!
"Ons kan nie gelukkiger wees nie" – Prins William
William het aan 'n polo-wedstryd vir liefdadigheid deelgeneem hierdie naweek. Alhoewel hy die doel geslaan het wat sy span se oorwinning verseker het, het hy ná die tyd gesê sy kop was nie heeltemal by dié wedstryd nie. "My kop was by die baba, ek het gedink oor doeke. Ek was nie regtig gefokus nie."
Dit klink vir ons asof William sy nuwe status as pa ernstig opneem!
Hy het verder gesê George is gesond en dat ma en pa reeds hul hande vol het, al is hy maar net 'n paar weke oud. "Hy geniet dit om baie te beweeg. Hy wikkel baie en hou ons op ons tone!
VIDEO: Pa William speel polo en kry oulike geskenk vir prins George
George is geregistreer!
Volgens Britse wet moet babas binne 42 dae geregistreer word – en dit was nie anders vir prins George nie. Sy registrasie is op dieselfde manier behartig as enige baba s'n – behalwe nou natuurlik vir die titels en woonadres!
Die baba se amptelike titel is: His Royal Highness Prince George Alexander Louis of Cambridge. En sy ouers se titels is His Royal Highness Prince William Arthur Philip Louis Duke of Cambridge en Catherine Elizabeth Her Royal Highness the Duchess of Cambridge.